**Fondi** (ladinakeelne nimi *Fundi*) on linnaks nimetatav omavalitsusüksus (*comune*) Itaalias Lazio maakonnas Latina provintsis. Fondi sai linnaõigused vabariigi presidendi 1990. aasta 7. augusti dekreediga.

Fondi kõrgus merepinnast on 8 meetrit, asustustihedus keskmiselt 270 inimest ruutkilomeetri kohta.

Haldus
------

Fondi piirneb järgmiste omavalitsusüksustega: Campodimele, Itri, Lenola, Monte San Biagio, Sperlonga, Terracina, Vallecorsa (FR).

Fondi halduspiirides asuvad järgmised asulad ja asumid: Cocuruzzo, Curtignano, Fasana, Gegni, Passignano, Querce, Rene, Rio Claro, Salto di Fondi, San Magno, San Raffaele, Sant'Andrea, Sant'Oliva, Selva Vetere, Vardito.

Loodus
------

Vaade Fondi tasandikule Terracinast
Omanimelisel tasandikul asuvat Fondit ümbritsevad kolmest küljest Aurunci ja Ausoni mäed. Kõrgeimad tipud on Fate mägi (1090 m) ja Calvilli mägi (1102 m). Mäenõlvadelt saab alguse üle 20 allika, Fondi tasandikul asub kolm järve (Fondi, Lungo ja San Puoto).

Fondi piirneb lõunas Türreeni mere Gaeta lahega. Umbes 13 km pikkune kallas Terracina ja Sperlonga vahel on liivane ja madal. Selge ilmaga paistavad merelt Ponza saared.

Ajalugu
-------

Auruncide (*Aurunci*) ja volskide (*Volsci*) asualad Lazios
Fondi esmaasukateks olid auruncid, kellele järgnesid volskid. Esimene ajalooline viide *Fundi*le (linna antiikaegne nimi) pärineb neljandast aastasajast e.m.a. kui Fundile, koos Formiaga, anti Rooma kodakondsus ilma hääleõiguseta (*civitas sine suffragio*; Liviuse järgi aastal 338 eKr, Velleius Paterculuse järgi aastal 332 eKr). Täieliku kodakondsuse sai Fondi 188 eKr.

Keisririigi ajal läks osa Fundi maadest riigi omandusse. Võimalik, et põhjuseks olid Fundis sündinud Augustuse abikaasa ja Tiberiuse ema Livia Drusilla valdused.

Umbes poolel teel Roomast Napolisse asetseva Fondi tähtsust antiikajal tõstis ka aastal 312 eKr alustatud Appiuse tee rajamine.

Mälestusmärgid ja vaatamisväärsused
-----------------------------------

### Sakraalarhitektuur

Santa Maria in Piazza kirik
* *Chiesa di San Pietro*

Peetri kirik, tuntud ka kui Peetri toomkirik (XII sajand)
* *Chiesa di Santa Maria in Piazza*

Santa Maria in Piazza kirik, tuntud ka kui Santa Maria Assunta kirik (*collegiata di Santa Maria Assunta*, XV sajandi lõpp)
* *Abbazia di San Magno*

Ehitatud 522. aastal Püha Magnuse auks, taasavatud pärast 2007. aasta restaureerimist
* *Chiesa di Santa Maria del Soccorso*

Via Appia ääres asuv Santa Maria del Soccorso kirik rajati arvatavasti XIV sajandi lõpul
* *Chiesa di San Domenico*

Püha Dominicuse kirik
* *Chiesa di San Francesco* (1363)
* *Chiesa di San Martino* (XIII sajand)
* *Chiesa di San Paolo* (2002–2003)
* *Santuario della Madonna della Rocca* (X–XI sajand)
* *Chiesa di San Magno*

### Tsiviilarhitektuur

* Ajalooline keskus
* *Palazzo del Principe*

Valitseja palee rajati 1466–1477; keskajal asus seal Fondi ülikool.
### Militaarhitektuur

* *Castello baronale*

Linna sümboliks saanud parunikastell, tuntud ka kui Fondi kastell, valmis kolmes järgus (XIII sajandi I pool, XIV sajandi algus, XV sajandi II pool)
### Looduskaitse

* *Parco naturale dei Monti Aurunci*

Latina ja Frosinone provintside piiril asub 1997. aastal asutatud Aurunci mägede rahvuspark.
* *Monumento Naturale del Lago di Fondi*

Fondi järv ja selle ümbrus on loodusmälestisena kaitse all alates 2006. aastast.
* *Monumento Naturale Mola della Corte-Settecannelle-Capodacqua*

2001. aastal loodusmälestisena arvele võetud ala pindala on 4 hektarit. Territooriumil asub märgala ja keskaegne veski.

Infrastruktuur
--------------

### Raudtee

Fondit läbib Rooma-Formia-Napoli raudteeliin.

Sõpruslinnad
------------

* Saksamaa – Dachau
* Rumeenia – Mangalia
* Poola – Wodzisław Śląski

Viited
------

1. ↑  "DiPI Online - Dizionario di Pronuncia Italiana". Originaali arhiivikoopia seisuga 9. oktoober 2018. Vaadatud 3. juuli 2013.
2. ↑  Superficie di Comuni Province e Regioni italiane al 9 ottobre 2011, vaadatud 16.03.2019.
3. ↑  Popolazione Residente al 1° Gennaio 2018, vaadatud 16.03.2019.
4. ↑  Strabon, *Geograafia*, V, 3,6.

Kirjandus
---------

* M. Di Fazio, *Fondi ed il suo territorio in età romana. Profilo di storia economica e sociale*, British Archaeological Reports, Oxford 2006 (sulla storia antica e l'archeologia).
* M.T. Piscitelli Carpino (a cura di), *Fondi tra antichità e medioevo* (atti del convegno, Fondi 2000), Napoli 2002 (sull'età medievale).
* R. Malizia (a cura di), Terre di confine. La frontiera fra Terracina e Fondi nelle descrizioni dei viaggiatori, Liceo di Terracina, Terracina 2012.

Välislingid
-----------

 Fondi – pildid, videod ja helifailid Wikimedia Commonsis
* Koduleht (itaalia keeles)
* Fondani.it Community sulla Città di Fondi (itaalia keeles)
* Fondi Viva, sito di informazione della città (itaalia keeles)
* lacittadifondi.it (itaalia keeles)
* Pro Loco di Fondi (itaalia keeles)